laion/Wikipedia-Exotic huggingface dataset:
ফুটবল ক্লাব রেড বুল জালৎসবুর্গ

ফুটবল ক্লাব রেড বুল জালৎসবুর্গ হচ্ছে একটি অস্ট্রীয় ফুটবল ক্লাব, যেটি সদর দফতর ভালস-সিৎসনহাইমে অবস্থিত। এই ক্লাবের নিজস্ব মাঠ হচ্ছে রেড বুল এরিনা। স্পনসরশিপ বিধিনিষেধের কারণে, এই ক্লাবটি এফসি জালৎসবুর্গ নামে পরিচিত এবং উয়েফা প্রতিযোগিতায় খেলতে পরিবর্তিত লোগো ব্যবহার করে থাকে। এই ক্লাবটি এসভি অস্ট্রিয়া জালৎসবুর্গ নামে পরিচিত ছিল এবং এর বেশ কয়েকটি স্পন্সর করা নাম ছিল। ২০০৫ সালে রেড বুল জিএমবিএইচ এই ক্লাবের স্বত্বাধিকার ক্রয় করার পর এই ক্লাবটির নাম এবং পোশাকের এর রঙ ঐতিহ্যবাহী বেগুনী এবং সাদা থেকে সাদা এবং লালে পরিবর্তন করেছে। এই পরিবর্তনের ফলে দলের কিছু অনুরাগী নতুন ক্লাব, এসভি অস্ট্রিয়া জালৎসবুর্গ গঠন করেছিল। ১৯৩৩ সালে প্রতিষ্ঠিত এই ক্লাবটি এবং ২০০৫ সালে রেড বুল জালৎসবুর্গ হিসাবে প্রত্যাবর্তিত হয়েছে। এই ক্লাবটি ১৯৯৪ সালে প্রথম অস্ট্রীয় বুন্দেসলিগা শিরোপা জয়লাভ করেছিল, অতঃপর ক্লাবটি চার বছরে তিনটি শিরোপা জয়লাভ করতে সক্ষম হয়েছিল এবং এই সময়ে ক্লাবটি ১৯৯৪ উয়েফা কাপের ফাইনালে খেলেছিল। এই ক্লাবটি ১৩টি লীগ শিরোপা এবং ৬টি অস্ট্রীয় কাপ জয়লাভ করেছে। অস্ট্রীয় বুন্দেসলিগা চ্যাম্পিয়ন (১৩): ১৯৯৩–৯৪*, ১৯৯৪–৯৫*, ১৯৯৬–৯৭*, ২০০৬–০৭, ২০০৮–০৯, ২০০৯–১০, ২০১১–১২, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯ রানার-আপ (৪): ২০০৫–০৬, ২০০৭–০৮, ২০১০–১১, ২০১২–১৩ অস্ট্রীয় কাপ চ্যাম্পিয়ন (৬): ২০১১–১২, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৮–১৯ রানার-আপ (৫): ১৯৭৩–৭৪*, ১৯৭৯–৮০*, ১৯৮০–৮১*, ১৯৯৯–২০০০*, ২০১৭–১৮ অস্ট্রীয় সুপারকাপ চ্যাম্পিয়ন (৩): ১৯৯৪*, ১৯৯৫*, ১৯৯৭* অস্ট্রীয় প্রথম লীগ চ্যাম্পিয়ন (২): ১৯৭৭–৭৮*, ১৯৮৬–৮৭* উয়েফা কাপ রানার-আপ (১): ১৯৯৩–৯৪* * এসভি অস্ট্রিয়া জালৎসবুর্গ হিসেবে উয়েফা যুব লিগ চ্যাম্পিয়ন (১): ২০১৬–১৭ নিউ ইয়র্ক রেড বুল রেড বুল ব্রাগান্তিনো রেড বুল ঘানা আরবি লাইপৎসিশ ইসি রেড বুল জালৎসবুর্গ "FC Vaslui" (পিডিএফ)। Uefa.com। সংগ্রহের তারিখ ২০১৬-০৫-১১।  উইকিমিডিয়া কমন্সে ফুটবল ক্লাব রেড বুল জালৎসবুর্গ সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি)
দ্য টেলিগ্রাফ (ভারত)

দ্য টেলিগ্রাফ একটি কলকাতা-ভিত্তিক ব্রডশিট ইংরেজি সংবাদপত্র। এই পত্রিকার মালিক আনন্দবাজার পত্রিকা প্রাইভেট লিমিটেড। ১৯৮২ সালের ৭ জুলাই থেকে এই সংবাদপত্রটি প্রকাশিত হয়ে আসছে। পরবর্তীকালে কলকাতা থেকে প্রকাশিত পূর্ব ভারতের সর্বাধিক প্রচারিত সংবাদপত্রের সম্মান অর্জন করে দ্য টেলিগ্রাফ। অডিট ব্যুরো সার্কুলেশন সার্কুলেশনের সংখ্যার ভিত্তিতে এটিকে পূর্ব ভারতের দ্রুততম বৃদ্ধিশীল ইংরেজি সংবাদপত্র মনে করেন। দ্য টেলিগ্রাফ ভারতের বিদেশনীতির বিস্তারিত ব্যাখ্যা ও উত্তর-পূর্ব ভারতের সমস্যাবলির উপর আলোকসম্পাতের জন্য প্রসিদ্ধ। ইন্ডিয়ান রিডারশিপ সার্ভে (আই আর এস) ২০০৮-আর২ হিসাব অনুসারে এই পত্রিকার পাঠকসংখ্যা ২.৯ মিলিয়ন; যা এটিকে পূর্ব ভারতের চতুর্থ সর্বাধিক পঠিত সংবাদপত্রের মর্যাদা দান করে। কলকাতার পাশাপাশি দ্য টেলিগ্রাফ গুয়াহাটি (উত্তর-পূর্ব ভারত সংস্করণ), শিলিগুড়ি (উত্তরবঙ্গ ও সিক্কিম সংস্করণ), জামশেদপুর ও রাঁচি (ঝাড়খণ্ড সংস্করণ) থেকেও প্রকাশিত হয়। "World Newspapers and Magazines"। Worldpress.org। সংগ্রহের তারিখ ৩০ ডিসেম্বর ২০০৬।  "Submission of circulation figures for the audit period July - December 2015" (পিডিএফ)। Audit Bureau of Circulations। সংগ্রহের তারিখ ৫ জানুয়ারি ২০১৬।  "Indian Readership Survey (IRS) 2014" (পিডিএফ)। Newswatch.in। ৩০ জুন ২০১০। সংগ্রহের তারিখ ১৬ অক্টোবর ২০০৭।  [১] ওয়েব্যাক মেশিনে আর্কাইভকৃত ২৯ মার্চ ২০১৬ তারিখে About The Telegraph Retrieved on 30 October 2009 দাপ্তরিক ওয়েবসাইট ই-পেপার
মুসলিমফেস্ট

মুসলিমফেস্ট হচ্ছে একটি দুই দিনের বার্ষিক উৎসব, যেটি ডাওয়ানেট, টরন্টোমুসলিমস ডটকম এবং সাউন্ড ভিশন কানাডা আয়োজন করে থাকে। এই অনুষ্ঠানটিতে মুসলিম শিল্পী, সুরকার এবং কৌতুক অভিনেতারা উপস্থিত হন এবং এটি প্রতি বছরের গ্রীষ্মে অন্টারিওর মিসিসাউগার অনুষ্ঠিত হয়। এই অনুষ্ঠানটির ২০১২ সালের আয়োজনটি মিসিসাউগার সেলিব্রেশন স্কয়ারে ১লা এবং ২রা সেপ্টেম্বর আয়োজন করা হয়েছিল। এই অনুষ্ঠানটির সাধারণ ক্রিয়াকলাপের মধ্যে রয়েছে: বেশ কয়েকটি শিক্ষামূলক কর্মশালা, বিভিন্ন অনুষ্ঠান, পুতুল অনুষ্ঠান, মহিলাদের জন্য পরিচালিত অনুষ্ঠান এবং একটি আন্তর্জাতিক বাজার। দিনের সময় অনুষ্ঠিত প্রোগ্রামগুলোতে সাধারণত একটি আন্তর্জাতিক আর্ট প্রদর্শনী, চলচ্চিত্র প্রতিযোগিতা এবং ফ্যাশন অনুষ্ঠান থাকে। ফাইনাল দিনের শেষে সমাপনি পারফর্মেন্সে সাধারণত কথ্য শব্দ শিল্পী, মুসলিম সংগীতশিল্পী এবং নাশিদ শিল্পী এবং একটি কৌতুক অনুষ্ঠান অন্তর্ভুক্ত থাকে। মুসলিমফেস্টের আয়োজকরা দাবি করেছেন যে এই অনুষ্ঠানটি তিন দিনের ব্যবস্থায় ৬৫,০০০-এরও বেশি দর্শকদের আকর্ষণ করে থাকে। ২০০৪ সালে প্রবর্তিত এই অনুষ্ঠানটি ডাওয়ানেট, ইয়াং মুসলিম কানাডা এবং সাউন্ড ভিশনের একটি যৌথ উদ্যোগ। কানাডার প্রথম মুসলিম-ভিত্তিক এই উৎসবটি তৈরির জন্য এই তিনটি সংস্থার উদ্যোক্তা, নেতা, কর্মী এবং স্বেচ্ছাসেবীরা একত্রে কাজ করে থাকেন। জুনায়েদ জামশেদ দাউদ ওয়ার্নসবি সেলিম হামেদ ইদ্রিস ফিলিপস জেইন ভিখা খলিল মুহাম্মদ দ্য ফ্লেচার ভালভ ড্রামার্স ইরফান মক্কি প্রিচার মস আমির সুলায়মান নেটিভ দ্বীন সেভেন৮সিক্স বাবা আলী অমন আলী দ্য সাউন্ড অফ রিজন সফিয়া বাইগ আজহার উসমান রসূল শামজী ইব্রাহিম শালাবি মাহের জৈন মোহাম্মদ আমের আজিম মুহাম্মদ মেজবা মাহতাব ব্রাদার ড্যাশ হারিস জে আদম সালেহ বিশ্ব শান্তি এবং ঐক্য মুসলিমফেস্ট প্রাতিষ্ঠানিক ওয়েবসাইট মুসলিমফেস্ট প্রোফাইল, ফেস্টিভাল অ্যান্ড ইভেন্ট অন্টারিও[স্থায়ীভাবে অকার্যকর সংযোগ] মুসলিমফেস্ট ২০০৫-এর সারাংশ মুসলিমফেস্ট মুসলিমফেস্ট ২০০৫ কনসার্টের সারাংশ মুসলিমফেস্ট ২০০৫-এর চিত্র মুসলিমফেস্ট ২০০৭-এর চিত্র মুসলিমফেস্টের শিল্পী মেজবা মাহতাব ওয়েব্যাক মেশিনে আর্কাইভকৃত ১৬ জুন ২০১৩ তারিখে
হাউজে কাওসার

হাউজে আল কাওসার (আরবি: حوض الكوثر, প্রতিবর্ণীকৃত: Ḥawḍ al-Kawthar) বলতে জান্নাতে বিদ্যমান একটি নদী বা ঝর্নাধারাকে বোঝানো হয়। ফার্সী ভাষায় এটিকে 'আবে হায়াত' শব্দ দ্বারা বোঝানো হয়, যদিও এ শব্দটির অন্য অর্থও রয়েছে। ইসলামী বিশ্বাস মতে কেয়ামতের দিন সবাইকে যখন পুনরুত্থিত করা হবে তখন জেগে ওঠার পর সবাই অনেক বেশি পিপাসা নিয়ে এবং বিশৃঙ্খল পরিবেশে তৃষ্ণা নিবারণ করার চেষ্টা করবে। তারপর, আল্লাহ তা’য়ালা মুহাম্মাদ কে দায়িত্ব দেবেন বাছাই করার জন্য যে, বিশ্বাসীদের মধ্যে তৃষ্ণা নিবারণে কে কে অগ্রাধিকার পাবেন। এর পর তাদেরকে তেষ্টা মেট‍াবার জন্য হাউজে কাওসার থেকে শীতল আর সুস্বাদু পানি পান করানো হবে। কুরআন শরীফের সূরা আল-কাওসারে এই দিনের পরিস্থিতির ব্যাপারে বলা হয়েছে, তবে বেশিরভাগ আয়াতের ব্যাখা সূরাটি বিশেষত মুহাম্মাদকে দেওয়া আল্লাহ তা’য়ালার বিশেষ নেয়ামত বা প্রাচুর্য সম্পর্কে নির্দেশ করে। অন্যান্য নবী ও রাসূলগণের তুলনায় মুহাম্মাদের বিশেষ মর্যাদা এখানে তুলে ধরা হয়েছে। হাউজে কাওসার বর্ণনার গূঢ় অর্থ হ'ল মুসলমানদেরকে শেষ বিচারের দিনের ভয়াবহতা সর্ম্পকে সচেতন করা এবং সেই অনুসারে তাদের পরকালের ভালোর জন্য এখন থেকেই পরিকল্পনা করতে অনুপ্রাণিত করা। এটি মুহাম্মাদের প্রতি তাদের ভালবাসার প্রকাশ এবং কেয়ামতের দিনের না দেখা বিষয়ের প্রতি বিশ্বাস স্থাপনে উদ্বুদ্ধ করে। শেষ বিচারের ইসলামী দৃষ্টিভঙ্গি (আখিরাত ও কেয়ামত) বেগলি, ওয়েইন ই, দ্যা গার্ডেন অব দ্যা তাজমহল: এ কেস স্টাডি অব মুগল আকিটেকচারাল প্ল্যানিং এন্ড ‍সিম্বলিজম, ইন: ওয়েসকোট, জেমস এল; উওলস্কে-বুলমাহ্‌ন, জোয়াসিম (১৯৯৬) Mughal Gardens: Sources, Places, Representations, and Prospects ডুমবার্টন ওক্স, ওয়াশিংটন ডি,সি,আইএসবিএন ০৮৮৪০২২৩৫৮. পৃষ্ঠা ২২৯-২৩১ হউতস্‌মা, এম,থ, (১৯৯৩)। ই,জে, ব্রিল’স ফার্ষ্ট এনসাইক্লোপিডিয়া অব ইসলাম, ১৯১৩-১৯৩৬। ব্রিল। পৃষ্ঠা ৮৩৫। আইএসবিএন 90-04-09790-2।  তাদাব্বুর-ই-কুরআন লেখক আমিন আহসান ইসলাহী - একজেসিসেস এ্যাভেইলেভল হিয়ার একজেসিসেস বাই জাভেদ আহমদ ঘামিদি
দ্য এশিয়ান এজ (ভারত)

দ‌্য এশিয়ান এজ একটি ভারতীয় সংবাদপত্র যা ভারতের বিভিন্ন শহর ও বহিঃবিশ্ব থেকে প্রকাশিত হয়। ১৯৯৪ সালের ফেব্রুয়ারি মাসে বিশিষ্ট সাংবাদিক এম জে আকবরের সম্পাদনায় দিল্লি, মুম্বাই ও লন্ডন শহর থেকে একযোগে এই পত্রিকা আত্মপ্রকাশ করে। বর্তমানে এই তিন শহর ছাড়াও কলকাতা ও বেঙ্গালুরু থেকেও এশিয়ান এজ প্রকাশিত হয়। এই পত্রিকা তাদের আন্তর্জাতিক সংবাদ কভারেজের জন্য প্রসিদ্ধ। পূর্বে এর সপ্তাহান্তিক সাপ্লিমেন্টে দ্য নিউ ইয়র্ক টাইমস ও ইন্টারন্যাশনাল হেরাল্ড ট্রিবিউন থেকে গল্প ও নিবন্ধ ছাপা হত। বর্তমানে এই পত্রিকার সামগ্রিক সার্কুলেশন ১,০০,০০০ এবং এটি দেশের সেরা দশটি দৈনিকের অন্যতম। এম. জে. আকবর; ভারতের সংবাদপত্রের তালিকা। দাপ্তরিক ওয়েবসাইট Asian Age ePaper The Asian Age - Daily Newspaper Cover
মোমবাতি

মোমবাতি আলোর একটি উৎস হিসেবে ব্যবহৃত হয়, কখনো কখনো একে তাপের উৎস হিসেবেও ব্যবহার করা হয়। এটি জ্বালানির (সাধারণত মোম) একটি কঠিন টুকরোয় তৈরি এবং এর ভেতরের একটি সলতের মাধ্যমে জ্বলতে থাকে। আজকাল বেশিরভাগ মোমই প্যারাফিন থেকে তৈরি করা হয়। এছাড়াও মোমবাতি মৌমাছির শরীর-নিঃসৃত মোম, সয়াবিন এবং অন্যান্য উদ্ভিজ্জ মোম, পশুর শক্ত চর্বি থেকে তৈরি হয়। জেল মোমবাতি প্যারাফিন ও প্লাস্টিকের মিশ্রণ থেকে তৈরি হয়। মোমবাতির প্রস্তুতকারককে মোমবাতির কারবারি বলা হয়। মোমবাতি ধরে রাখার জন্যে হরেক রকম মোমবাতি-ধারক প্রচলিত আছে, যা সাধারণ ক্যান্ডল-হোল্ডার থেকে শুরু করে জাঁকালো ঝাড়বাতি পর্যন্ত বিস্তৃত। দিয়াশলাই কাঠির তাপ দিয়ে মোমবাতি জ্বালানোর সময় মোমের কিছু অংশ গলে যায় এবং জ্বালানির অতি সামান্য অংশ বাষ্পীভূত করে দেয়। বাষ্পীভবন হয়ে গেলে জ্বালানি বাতাসের অক্সিজেনের সাথে মিশে শিখা তৈরি করে। এই শিখাই মোমবাতির পরবর্তী অংশটুকু জ্বালিয়ে রাখবার জন্যে প্রয়োজনীয় তাপ তৈরি করে: শিখাটির তাপ মোমবাতির ওপরের কঠিন অংশটুকু গলিয়ে ফেলে, তারপর তরল মোম সলতে বেয়ে কৈশিকতার দরুন ওপরে উঠে যায় আর বাষ্পীভূত হয়ে অক্সিজেন সহযোগে পুড়ে শিখাটিকে প্রজ্জলিত রাখে। জ্বালানির দহন কয়েকটি পৃথক অংশে ঘটে থাকে (যা কিনা মোমের শিখার বিভিন্ন অংশে রং এর পার্থক্য থেকে বলা যায়)। নীল অংশে দহনযোগ্য জ্বালানি থেকে হাইড্রোজেন পৃথক হয় এবং পুড়ে গিয়ে পানি বাষ্প তৈরি করে। উজ্জ্বল, হলুদ অংশটুকুতে কার্বন পুড়ে কার্বন ডাইঅক্সাইড তৈরি হয়। ধীরে ধীরে মোমবাতির কঠিন অংশটুকু গলতে থাকে, আর মোমের দৈর্ঘ্যও ছোট হতে থাকে। সলতের যে অংশে তরল মোম বাষ্পীভূত হয় না তা আগুনে পুড়ে ছাই হয়ে যায়। সলতের এই ভস্মীভবনের মাধ্যমে এর অতিরিক্ত দৈর্ঘ্য নিয়ন্ত্রিত হয়, যা দহনের তাপমাত্রা এবং জ্বালানি ব্যয় একটি নির্দিষ্ট মাত্রায় ধরে রাখে। আবার কোন কোন সলতে ছেঁটে দিয়ে সুস্থির শিখাপ্রাপ্তি নিশ্চিত করা হয়। টেমপ্লেট:Commoncat National Candle Association of the U.S. The Chemical History of a Candle by Michael Faraday A Candle Eastern Orthodox usage
সানন্দা

সানন্দা একটি বাংলা পাক্ষিক পত্রিকা। এটি একটি নারী পত্রিকা। আনন্দ পাবলিশার্স এটি কলকাতা থেকে প্রতি মাসের ১৫ ও ৩০ তারিখে প্রকাশ করে। ১৯৮০-এর দশকের মধ্যভাগে চালু হওয়া এই পত্রিকাটির প্রাক্তন সম্পাদক ছিলেন বিশিষ্ট অভিনেত্রী ও চিত্র-পরিচালক অপর্ণা সেন। "Bengali magazine 'Sananda' to don a new look"। afaqs!। সংগ্রহের তারিখ ২০২১-১০-১৬।
আবুল কাশেম সরকার

আবুল কাশেম সরকার বাংলাদেশের নাটোর জেলার রাজনীতিবিদ ও ব্যবসায়ী যিনি নাটোর-৪ আসনের সংসদ সদস্য ছিলেন। আবুল কাশেম সরকার ১৯৫৬ সালে নাটোর জেলায় জন্মগ্রহণ করেন। আবুল কাশেম সরকার জাতীয় পার্টির কেন্দ্রীয় কমিটির যুগ্ম সাংগঠনিক সম্পাদক। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৪ (গুরুদাসপুর-বড়াইগ্রাম) আসন থেকে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।
নষ্টনীড় (১৯৫১-এর চলচ্চিত্র)

নষ্টনীড় হল একটি জনপ্রিয় বাংলা চলচ্চিত্র যা পরিচালনা করেন পশুপতি চ্যাটার্জি। এই চলচ্চিত্রটি ১৯৫১ সালে এম পি প্রডাকশনস ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন সুনন্দা ব্যানার্জি, উত্তম কুমার, কমল মিত্র, ধীরাজ দাস এবং করবী গুপ্ত। উত্তম কুমার সুনন্দা ব্যানার্জি কমল মিত্র ধীরাজ দাস করবী গুপ্ত গৌতম মুখোপাধ্যায় নিভানানি দেবী রাজলক্ষ্মী দেবী সন্তোষ সিংহ শিখরানী বাগ "Nastaneer | GoldPoster Movie Poster Gallery"। GoldPoster (ইংরেজি ভাষায়)। সংগ্রহের তারিখ ২০২০-০৪-২৫।  "Nastaneer on Moviebuff.com"। Moviebuff.com। সংগ্রহের তারিখ ২০২০-০৪-২৫।  "Nastaneer (1951) Cast - Actor, Actress, Director, Producer, Music Director"। Cinestaan। ২০২১-০৭-২৩ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  ইন্টারনেট মুভি ডেটাবেজে নষ্টনীড় (ইংরেজি)
শাপলা মিডিয়া

শাপলা মিডিয়া হচ্ছে একটি বাংলাদেশী চলচ্চিত্র প্রযোজনা ও পরিবেশনা সংস্থা। এটির প্রতিষ্ঠাতা সেলিম খান। ২০১৮ সালে শাকিব খান অভিনীত আমি নেতা হবো চলচ্চিত্রের মাধ্যমে যাত্রা শুরু করে প্রতিষ্ঠানটি, যা ভারতীয় উৎপাদন ও বিতরণকারী প্রতিষ্ঠান এসকে মুভিজের সঙ্গে যৌথভাবে প্রযোজনা করে প্রতিষ্ঠানটি। ২০২০ সালে শাপলা মিডিয়া প্রযোজিত কমান্ডো সিনেমার টিজার মুক্তি পায়, যাতে ইসলাম ধর্মের পবিত্র কালেমাকে জড়িয়ে বিতর্কের সৃষ্টি হয়। বাংলাদেশের ইসলামি পণ্ডিতরা এই চলচ্চিত্রে ইসলামকে অবমাননা করা হয়েছে বলে অভিযোগ করেন এবং এটিকে ইসলামবিরোধী আন্তর্জাতিক ষড়যন্ত্রের অংশ হিসেবে আখ্যায়িত করেন। ব্যাপক সমালোচনার মুখে ক্ষমা চেয়ে টিজারটি সরিয়ে নেওয়া হয়। চাঁদপুরে সিনেমাটির কয়েকটি দৃশ্যের চিত্রগ্রহণ হওয়ার থাকলেও চাঁদপুরের স্থানীয় লোকজন চলচ্চিত্রটিকে ইসলামবিদ্বেষী আখ্যা দিয়ে কোনোভাবেই চাঁদপুরে এটির চিত্রগ্রহণ করতে দেওয়া হবে না বলে ঘোষণা দেয়। "ফেব্রুয়ারিতেই ৩৭টি সিনেমা হলে অত্যাধুনিক প্রজেক্টর বসছে | কালের কণ্ঠ"। Kalerkantho। ২০১৮-০২-১৮। ২০১৯-০৪-০৮ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "৯৭ সিনেমা হলে মুক্তি পেল তাসকিন-সৌমীর 'বয়ফ্রেন্ড'"। চ্যানেল আই। ১২ এপ্রিল ২০১৯। সংগ্রহের তারিখ ২৩ জুন ২০১৯।  "ঢাকার নায়ক, নায়িকা পাঞ্জাবের"। প্রথম আলো। ২৮ মে ২০১৯। সংগ্রহের তারিখ ৩০ জুন ২০১৯।  "দেশের ৭৭ হলে মুক্তি পেল 'শাহেনশাহ' | কালের কণ্ঠ"। Kalerkantho। সংগ্রহের তারিখ ২০২০-০৩-০৬।  "'বঙ্গবন্ধুর চরিত্রে অভিনয় হাজারগুণ কঠিন কাজ'"। চ্যানেল আই অনলাইন। ২০২০-১০-০৪। সংগ্রহের তারিখ ২০২০-১০-০৬।  "ওটিটি প্ল্যাটফরমে 'আগস্ট ১৯৭৫'"। আমাদের সময়। ২০২১-০৮-১৫। সংগ্রহের তারিখ ২০২১-০৮-১৫।  "শাকিব খানের 'একটু প্রেম দরকার'"। Dhaka Tribune Bangla। ২০১৯-০১-৩১। ২০২০-০৫-১৩ তারিখে মূল থেকে আর্কাইভ করা। সংগ্রহের তারিখ ২০১৯-১১-২০।  "'একটু প্রেম দরকার' বদলে রাখা হলো 'ক্রিমিনাল'"। চ্যানেল আই অনলাইন। ২০১৯-১২-২৯। সংগ্রহের তারিখ ২০১৯-১২-৩১।  it, Build। "শুটিং শেষ, ঈদেই মুক্তি পাচ্ছে 'বিক্ষোভ'"। Voice Television। ২০২১-০১-১৪ তারিখে মূল থেকে আর্কাইভ করা। সংগ্রহের তারিখ ২০২১-০১-১৩।  "Dev enters Bangladesh with a bang, starts shooting for 'Commando' - Times of India"। The Times of India (ইংরেজি ভাষায়)। সংগ্রহের তারিখ ২০২০-১১-২৭।  "শান্তকে নিয়ে শাহীন সুমনের 'গ্যাংস্টার' শুরু"। চ্যানেল আই অনলাইন। ২০২১-০১-৩০। সংগ্রহের তারিখ ২০২১-০১-৩০। [স্থায়ীভাবে অকার্যকর সংযোগ] "'কমান্ডো' ছবি ইসলামের বিরুদ্ধে ষড়যন্ত্রের অংশ : মাওলানা সাইফুল্লাহ | কালের কণ্ঠ"। Kalerkantho। সংগ্রহের তারিখ ২০২১-০৫-১৭।  "চাঁদপুরে 'কমান্ডো' সিনেমার শুটিং করতে দেবে না ধর্মপ্রাণ মানুষেরা | কালের কণ্ঠ"। Kalerkantho। সংগ্রহের তারিখ ২০২১-০৫-১৭।
আর্থ্রস্কোপি

আর্থ্রস্কোপি হল খুবই ক্ষুদ্রায়তনের অস্ত্রোপচার পদ্ধতি যেখানে হাড়ের সংযোগস্থলে খুব ছোট ছিদ্র দিয়ে আর্থ্রোস্কোপ প্রবেশের মাধ্যমে সমস্যা নিরূপণ ও কিছু কিছু সময় ক্ষয়ক্ষতিও সারানো হয়। আর্থ্রোস্কোপ হল এক ধরনের এন্ডস্কোপ বা সিলিন্ডার অথবা টিউবাকৃতির আলোক যন্ত্র বিশেষ, যা হাড়ের সংযোগস্থলের খুব ছোট ছিদ্রের মধ্য দিয়ে প্রবেশ করানো হয়। হাঁটুর লিগামেন্ট (এন্টেরিওর ক্রুসিয়েট লিগামেন্ট বা এসিএল) পুনর্গঠনের সময় আর্থস্কোপি করা হয়ে থাকে। নী আর্থ্রস্কোপি, বা হাঁটুর আর্থ্রস্কোপি অস্ত্রোপচার, এক ধরনের অস্ত্রোপচার যা আরথ্রস্কোপিরমাধ্যমে করা হয়ে থাকে। এটা পূর্বে ব্যবহৃত আর্থ্রটমি বা ধ্রুপদী মুক্ত অস্ত্রোপচার (ক্লাসিক ওপেন সার্জারী) কে প্রতিস্থাপন করেছে। হাড়ের চিকিৎসার ক্ষেত্রে আর্থ্রস্কোপিক হাঁটুর অস্ত্রোপচার খুবই প্রচলিত একটি চিকিৎসা পদ্ধতি। প্রতি বছর প্রায় ২০ লক্ষ আর্থ্রস্কোপিক হাঁটুর অস্ত্রোপচার করা হয়। হাঁটুর মেনিসকাসে আঘাতপ্রাপ্তি এবং এসিএল বা হাঁটুর লিগামেন্ট পুনর্গঠনে বহুল ব্যবহৃত একটি পদ্ধতি হল আর্থ্রস্কোপি। মধ্যবয়স্ক থেকে বৃদ্ধবয়স্ক লোকের ছিঁড়ে যাওয়া মেনিসকাস অপসারণে যদিও আর্থ্রস্কোপি বহুল ব্যবহৃত হয়, তবুও এর মাধ্যমে প্রাপ্ত ফলাফলের উপযুক্ততা সম্পর্কে বৈজ্ঞানিক প্রমাণের অভাব রয়েছে। একটি সাধারণ হাঁটুর আর্থ্রস্কোপিক অস্ত্রোপচারে হাঁটুর হাড়ের সংযোগস্থলের খুব ছোট ছিদ্র দিয়ে ফাইবার অপটিক্যাল ক্যামেরা (আর্থ্রস্কোপ) প্রবেশ করানো হয়। ছিদ্রের দৈর্ঘ্য হয় ৪ মিলিমিটার (১/৮ ইঞ্চি)। চাক্ষুষ অনুসন্ধানের জন্য এবং অস্ত্রোপচার চালাবার জন্য প্রয়োজনীয় ক্ষুদ্রাতিক্ষুদ্র যন্ত্রপাতি প্রবেশের জন্য আরো বড় ছিদ্র করা হতে পারে। প্রথমদিকে পশ্চাৎদেশের কোন অজানা বা অনির্ণীত ব্যথার পরীক্ষা-নিরীক্ষার জন্য পশ্চাৎদেশে আর্থ্রস্কোপি করা হত। তবে বর্তমানে পশ্চাৎদেশের হাড়ের সংযোগের ভিতর ও বাহির উভয়ের সমস্যার চিকিৎসায় আর্থ্রস্কোপি বহুলভাবে ব্যবহৃত হয়। Contributors, WebMD Editorial। "What Is an Arthrogram?"। WebMD (ইংরেজি ভাষায়)। সংগ্রহের তারিখ ২০২৪-০২-০৮।
সেম্যান্টিক ওয়েব

সেম্যান্টিক ওয়েব তথা অর্থভিত্তিক ওয়েব একটি প্রকল্প যার উদ্দেশ্য হলো তথ্য আদানপ্রদানের একটি বিশ্বজনীন মাধ্যম তৈরি করা; বিভিন্ন ডকুমেন্ট ও তাদের সাথে সংশ্লিষ্ট অর্থ (যা কম্পিউটারের সাহায্যে বিশ্লেষণ করা যায়) ওয়ার্ল্ড ওয়াইড ওয়েবে স্থাপন করে এই মাধ্যম তৈরি করা সম্ভব। ওয়ার্ল্ড ওয়াইড ওয়েবের উদ্ভাবক টিম বার্নার্স-লি সেম্যান্টিক ওয়েব দর্শনেরও উদ্ভাবক এবং তিনি বর্তমানে প্রকল্পটি দেখাশোনা করছেন। তাঁর নেতৃত্বে ওয়ার্ল্ড ওয়াইড ওয়েব কনসোর্শিয়াম (ডাব্লিউথ্রিসি, W3C) স্ট্যানডার্ড, মার্ক-আপ ও অন্যান্য টুলের মাধ্যমে ওয়ার্ল্ড ওয়াইড ওয়েবকে সেমান্টিক ওয়েবে প্রসারিত করতে কাজ করে চলছে। সিমান্টিক ওয়েব এজেন্টের নকল জ্ঞান নেই, এটি সুপ্রতিষ্ঠিত জ্ঞান ভান্ডার এবং সিদ্ধান্ত নেওয়ার নিয়মকানুন ব্যবহার করে বিভিন্ন তথ্য ভান্ডারের মধ্যে সম্পর্ক বুঝতে চেষ্টা করে। বিস্তারিত প্রযুক্তি যেমন আরডিএফ (RDF), ওডাব্লিউএল (OWL) এবং এক্সএমএল (XML) ব্যবহার করে বিভিন্ন বিষয় এবং এলাকা থেকে সংগৃহীত তথ্যকে নিজেদের মধ্যে সম্পর্ক এবং ব্যবহারের ভিত্তিতে বিভিন্ন ভাগে ভাগ করা হয়। এই সব বিস্তারিত প্রযুক্তি ডাব্লিউথ্রিসি প্রতিষ্ঠানেরই সরকারিভাবে সুপারিশ করা। এইভাবে ওয়েব-এর মধ্যে যত লেখা আছে, তাদের তথ্যতে বুদ্ধি এবং মূল্য যোগ করা যাবে, যাতে করে কমপিউটার যন্ত্র নিজেরাই এর ব্যবহার করে জ্ঞান সংগ্রহ এবং গবেষণা চালাতে পারে মানুষের সাহায্য ছাড়াই। আরডিএফ হচ্ছে এক্সেএমএল-এর উপরে ভিত্তি করে তৈরি করা নিয়ম, যার প্রয়োগে ওয়েব-এর মধ্যে বর্তমান তথ্য ভান্ডারকে বিস্তারিত ভাবে বলা যায়। ইউআরআই-এর ব্যবহার করে ওয়েব-এর মধ্যে বর্তমান প্রত্যেক তথ্যকে চিহ্নিত করা যায়। ইউআরআই সমস্ত পৃথিবীতে একই নামকরণের নিয়ম ব্যবহার করে। আরডিএফ-এর এক একটি বাক্য তথ্যকে বিভিন্ন চরিত্র এবং চরিত্রের ব্যবহার-এ বিস্তারিত করতে পারে। আরডিএফ-এর বাক্যগুলিকে সাধারণত তিন ভাগে ভাগ করা যায়, যারা হচ্ছে সাবজেক্ট, প্রেডিকেট এবং অবজেক্ট, যেখানে সাবজেক্ট বলতে বোঝায় কোন্ তথ্য, প্রেডিকেট বলতে বোঝায় তথ্যের কোন্ চরিত্র এবং অবজেক্ট বলতে বোঝায় চরিত্র বা ব্যবহারের মূল্য। আরডিএফ ব্যবহার করে শব্দভান্ডার তৈরি করা যায়, যা কিনা বিভিন্ন আরডিএফ তথ্যকে এবং তাদের মধ্যে সম্পর্ককে বিস্তারিত করে। ওডাব্লিউএল ব্যবহার করে আরডিএফ-এর মধ্যে বিভিন্ন রকমের সম্পর্ক বের করা যায়। এর সাথে এক্সেএমএল-এর শব্দভান্ডারও ব্যবহার করা হয়, যা বিভিন্ন তথ্যের মধ্যে সম্পর্ক চিহ্নিত করতে পারে।
অজয়-অতুল

অজয়-অতুল হলেন ভারতীয় সঙ্গীত পরিচালক যুগল। তারা দুইভাই অজয় গোগাভালে (জন্ম ২১ আগস্ট ১৯৭৬) ও অতুল গোগাভালে (১১ সেপ্টেম্বর ১৯৭৪)। ২০০৮ সালে অজয়-অতুল মারাঠি চলচ্চিত্র জোগওয়া-এর সঙ্গীতের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) অর্জন করেন। ২০১৫ সালে ফোর্বস ইন্ডিয়ার তারকা ১০০ তালিকায় তাদের অবস্থান ছিল ৮২। তারা প্রথম ভারতীয় সঙ্গীত পরিচালক যারা সৈরাট চলচ্চিত্রের জন্য হলিউডের সনি স্কোরিং স্টুডিওজে তাদের সঙ্গীতের রেকর্ড করেন। তারা একাধিক উল্লেখযোগ্য হিন্দি চলচ্চিত্রের গানের সুর করেছেন, তন্মধ্যে রয়েছে সিংঘাম (২০১১), অগ্নিপথ (২০১২), পিকে (২০১৪) ও ব্রাদার্স (২০১৫)। এছাড়া তাদের সুরারোপিত উল্লেখযোগ্য মারাঠি চলচ্চিত্র হল নটরং (২০১০), ফান্ড্রি (২০১৩), লাই ভারি, ও সৈরাট (২০১৬)। তারা রণবীর কাপুর অভিনীত শমশেরা, অমিতাভ বচ্চন অভিনীত ঝুন্দ ও সুজিত সরকার পরিচালিত সরদার উদম সিং এবং নাগরাজ মঞ্জুলের বহুল প্রত্যাশিত ছত্রপতি শিবাজি মহারাজ মহাগাথা ত্রয়ীতে কাজ করছেন। অতুল গোগাভালে ১৯৭৪ সালের ১১ই সেপ্টেম্বর এবং অজয় গোগাভালে ১৯৭৬ সালের ২১শে আগস্ট জন্মগ্রহণ করেন। তাদের পিতা অশোক গোগাভালে পুনের আলন্দির কর বিভাগের কর্মকর্তা। তারা দুজনেই মহারাষ্ট্র রাজ্যের পুনে শহরে জন্মগ্রহণ করেন। তাদের পিতার বদলির চাকরির কারণে পুনেসহ মহারাষ্ট্রের কয়েকটি ছোটো গ্রামে তথা জুন্নর ও শিরুরে তাদের শৈশব কাটে। শৈশবে পড়াশোনাতে তাদের বিশেষ মনোযোগ ছিল না। কিন্তু বিদ্যালয়ে থাকা অবস্থাতেই সঙ্গীতের প্রতি তাদের আগ্রহ জন্মে। এই সময়ে তারা সঙ্গীত নিয়ে বিভিন্ন নিরীক্ষা শুরু করেন। এক এনসিসি প্রতিযোগিতায় অজয় একটি বিদ্যমান সুর ভিন্নভাবে পরিবেশন করেন এবং তারা তাদের নিরীক্ষার জন্য পুরস্কৃত হন। এই সাফল্য তাদের সঙ্গীত জগতে আরও সম্ভাবনার দ্বার উন্মুক্ত করে দেয়। "Dancing to Award winning tunes"। দ্য টাইমস অব ইন্ডিয়া। ৩ ফেব্রুয়ারি ২০১০। সংগ্রহের তারিখ ২৫ এপ্রিল ২০২০।  "56वें राष्ट्रीय फिल्म पुरस्कार घोषित" (হিন্দি ভাষায়)। হিন্দি নিউজ। ২৪ জানুয়ারি ২০১০। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  "Ajay-Atul"। ১৫ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  "अजय-अतुलला मानाचं पान; 'फोर्ब्स'च्या यादीत स्थान"। মহারাষ্ট্র টাইমস (মারাঠি ভাষায়)। সংগ্রহের তারিখ ২৫ এপ্রিল ২০২০। [স্থায়ীভাবে অকার্যকর সংযোগ] মালভাদে, সম্পদ। "Maayboli" (মারাঠি ভাষায়)। মায়বলি। সংগ্রহের তারিখ ২৫ এপ্রিল ২০২০।  ইন্টারনেট মুভি ডেটাবেজে অজয় গোগাভালে (ইংরেজি) ইন্টারনেট মুভি ডেটাবেজে অতুল গোগাভালে (ইংরেজি)
লেংডন

চাই রে ফা চাং ডাম ঙি রিং লেংডন (সংক্ষেপে: লেংডন, বা ফা নুরু ফুরা লেংডন, ইংরাজী: Lengdon) আহোমদের পূর্বপুরুষ এবং চাং বংশের সম্রাট ছিলেন যিনি মৌঙ ফি বা চুং কোব (মধ্য সাম্রাজ্য প্রাচীন চীনদেশের) সাম্রাজ্যের শাসক ছিলেন। তাঁর বাবা সম্রাট চেং নুঙ একজন মহান শাসক ছিলেন। সম্রাট চেং নুঙের পুত্রের নাম ছিল হাং-টি এবং হাং-টি পরে গিয়ে মৌঙ ফির শাসনভার লাভ করেন এবং লেংডন বলে খ্যাত হন। হাং-টি শব্দের অর্থ হল স্বর্গপুত্র। হাং-টি খুব শান্তিপ্রিয় ছিলেন। তাঁর একটি বাগিচা ছিল যাকে গরুড় পক্ষী বাঁশ তৈরি করেছিল এবং রাজকারেং-এর মুধত ছাকৈছকুবা চরা গান গেয়েছিল বলে লোককথা প্রচলিত। তিনি প্রকৃতির শক্তি অর্থাৎ ফির উপাসনার জন্য অতি বৃহৎ একটি হ'-ফি নির্মাণ করেছিলেন। তিনি ৭৭ বছর বয়স পর্যন্ত মৌঙ ফিতে শাসন করেছিলেন। তাঁর পত্নী অর্থাৎ মৌঙ ফির সম্রাজ্ঞী পাট পলুর উৎপাদন করার দায়িত্ব নিয়েছিলেণ। সেজন্য তিনি হ'-ফির উত্তর দিকের নুনি পলুর একটি উদ্যান গড়ে তুলেছিলেন যাকে সম্রাজ্ঞীর বন বলা হত এবং দক্ষিণ দিকের একটি উদ্যান ছিল যেখানে ফলমূল মাষ গম ইত্যাদি উৎপাদন করেছিলেন এবং এগুলি সম্রাজ্ঞী এবং অন্যান্য মহিলারা দেখাশুনা করেছিলেন। তাঁর ভাইয়ের নাম ছিল থেন খাম। থেন খামের দুই পুত্র আই খুনলুং এবং ঙি খুনলাইকে নিম্ন অঞ্চলে (বর্তমানের দক্ষিণ চীন) শাসন করতে লেংডনে পাঠান এবং তাঁরাই টাই সভ্যতার অগ্রগতি ঘটান। তাঁর একশো বছর বয়সে মৃত্যু ঘটেছিল। আহোম জনগোষ্ঠী আহোম রাজবংশ আহোম সাম্রাজ্য (গগৈ,ফুকে এপ্রিল ২০১৭) (গগৈ ২০১১:২০) (গগৈ ১৯৭৬) গগৈ, শ্রুতস্বীনী (২০১১)। তাঈ আহোম রিলিজীয়ন এ ফিলচফীকেল ষ্টাডি (PhD) (ইংরাজী ভাষায়)। সংগ্রহের তারিখ জানুয়ারি ৩১, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) গগৈ, রুনচেং; ফুকে, সঞ্জীব (৮ সেপ্টেম্বর ২০১৭)। "লেংডন"। চাইফা হীরক (অসমীয়া এবং ইংরাজী ভাষায়)। পৃথিবী প্রকাশন বেলতলা বাজার।  অজানা প্যারামিটার |1= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) গগৈ, দেবজিত (এপ্রিল ২০১৪)। চাও হাবুঙ (অসমীয়া ভাষায়)। পাচিফিক লেজার প্রিন্ট, গণেশগুড়ি,গুয়াহাটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গগৈ, পদ্মেশ্বর (১৯৭৬), তাঈ আহোম রিলিজীয়ন অ্যান্ড কাষ্টম (পিডিএফ) (ইংরাজী ভাষায়), পাব্লিকেশন বর্ড , গুয়াহাটি,আসাম উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
কম্বল

কম্বল একধরনের বিছানা যা একটি লম্বা কাপড়ের টুকরো এবং যা সাধারণত ঘুমানোর সময় ব্যবহারকারীকে উষ্ণ রাখতে ব্যবহৃত হয়। কম্বল চাদরের থেকে এর পুরুত্ব এবং ব্যবহারের উদ্দেশ্যের কারণে আলাদা। চাদর একটি হালকাতম কম্বলের চেয়েও হালকা এবং পাতলা আর যেখানে কম্বল উষ্ণতা বা গরমের জন্য ব্যবহার করা হয় সেখানে চাদর ব্যবহার করা হয় পরিষ্কার-পরিছন্নতা, আরাম এবং নান্দনিকতার জন্য। কম্বল অনেক ধরনের হয়ে থাকে। কম্বলের ভিন্নতা পুরুত্ব, তৈরি কৌশল এবং এর ভিতরের উপকরণের উপর নির্ভর করে। বৈদুতিক কম্বল বিদ্যুতের মাধ্যমে কম্বল গরম রাখে। কম্বল সাধারণত উল দিয়ে তৈরি হয়, কারণ উল গরম। "Origin of Blanket."। The New York Times (ইংরেজি ভাষায়)। ১৯০১-০৩-২৪। আইএসএসএন 0362-4331। সংগ্রহের তারিখ ২০২০-০৮-১০।